Document ID: 32009D0786

ΑΠΌΦΑΣΗ ΤΗΣ ΕΠΙΤΡΟΠΉΣ
της 26ης Οκτωβρίου 2009
για την απαλλαγή του Ηνωμένου Βασιλείου από ορισμένες υποχρεώσεις εφαρμογής της οδηγίας 66/402/ΕΟΚ του Συμβουλίου σχετικά με το Avena strigosa Schreb.
[κοινοποιηθείσα υπό τον αριθμό Ε(2009) 8038]
(Το κείμενο στην αγγλική γλώσσα είναι το μόνο αυθεντικό)
(Κείμενο που παρουσιάζει ενδιαφέρον για τον ΕΟΧ)
(2009/786/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 66/402/ΕΟΚ του Συμβουλίου, της 14ης Ιουνίου 1966, περί εμπορίας σπόρων δημητριακών προς σπορά (1), και ιδίως το άρθρο 23α,
την αίτηση που υπέβαλε το Ηνωμένο Βασίλειο,
Εκτιμώντας τα ακόλουθα:
(1)
Σύμφωνα με την οδηγία 66/402/ΕΟΚ η Επιτροπή μπορεί, υπό ορισμένες προϋποθέσεις, να απαλλάξει ένα κράτος μέλος από τις υποχρεώσεις για την εμπορία σπόρων δημητριακών προς σπορά που ορίζονται στην εν λόγω οδηγία.
(2)
Το Ηνωμένο Βασίλειο υπέβαλε αίτηση απαλλαγής από τις υποχρεώσεις του όσον αφορά το Avena strigosa Schreb.
(3)
Ο σπόρος αυτών των ειδών, υπό κανονικές συνθήκες, δεν αναπαράγεται ή πωλείται στο Ηνωμένο Βασίλειο. Επιπλέον, η καλλιέργεια του Avena strigosa Schreb. έχει ελάχιστη οικονομική σημασία στην προαναφερόμενη χώρα.
(4)
Εφόσον οι προϋποθέσεις αυτές ισχύουν, το εν λόγω κράτος μέλος πρέπει να απαλλαγεί από την υποχρέωση εφαρμογής των διατάξεων της οδηγίας 66/402/ΕΟΚ όσον αφορά τα οικεία υλικά.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για σπόρους προς σπορά και πολλαπλασιαστικού υλικού για τη γεωργία, την κηπευτική και τη δασοκομία,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το Ηνωμένο Βασίλειο απαλλάσσεται από την υποχρέωση εφαρμογής της οδηγίας 66/402/ΕΚ, με την εξαίρεση του άρθρου 14 παράγραφος 1, για το είδος του Avena strigosa Schreb.
Άρθρο 2
Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
Βρυξέλλες, 26 Οκτωβρίου 2009.

Labels: 17
3
6
18
15